Diari Oficial de la Generalitat Valenciana


Sumari del DOGV 9350, del 30-05-2022 (2022/4843)

RESOLUCIÓ de 26 de maig de 2022, de la directora general de l'Institut Valencià de Competitivitat Empresarial (IVACE), per la qual es dona publicitat a l'oferta d'ocupació pública d'estabilització de l'IVACE de 2022.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9350

Data del DOGV
:   30-05-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/4843


Data del document
:   26-05-2022

Organisme emissor
:   Institut Valencià de Competitivitat Empresarial

Tipus de document
:   Resolució

Descriptors 

:   * concurs administratiu

RESOLUCIÓ de 26 de maig de 2022, de la directora general de l'Institut Valencià de Competitivitat Empresarial (IVACE), per la qual es dona publicitat a l'oferta d'ocupació pública d'estabilització de l'IVACE de 2022. [2022/4843]  
En data 29 de desembre de 2021, es va publicat en el Boletín Oficial del Estado la Llei 20/2021, de 28 de desembre, de mesures urgents per a la reducció de la temporalitat de l'ocupació pública. L'esmentada llei autoritza un nou procés d'estabilització de l'ocupació pública, addicional als que van regular els articles 19.U.6 de la Llei 3/2017, de 27 de juny, de pressupostos generals de l'estat per a l'any 2017, i l'article 19.U.9 de la Llei 6/2018, de 3 de juliol, de pressupostos generals de l'Estat per a l'any 2018, que inclourà les places de naturalesa estructural que, estiguen o no dins de les relacions de llocs de treball, plantilles o una altra forma d'organització de recursos humans de les contemplades en les diferents administracions públiques, i estant dotades pressupostàriament, hagen estat ocupades de manera temporal i ininterrompuda amb anterioritat a l'1 de gener de 2016.  
Addicionalment, els processos d'estabilització continguts en la disposició addicional sisena i vuitena de l'esmentada llei, inclouran en les seues convocatòries les vacants de naturalesa estructural ocupades de manera temporal per personal amb una relació d'aqueixa naturalesa, anteriors a l'1 de gener de 2016.  
A la Comunitat Valenciana, es va publicar en el DOGV de data 2 de maig de 2022 la Resolució de 27 d'abril de 2022, del conseller d'Hisenda i Model Econòmic, per la qual es dicten instruccions i es disposa la publicació del VI Acord de la Comissió de Diàleg Social del Sector Públic Instrumental de la Generalitat, relatiu a criteris generals d'aplicació a les ofertes d'ocupació pública i les seues convocatòries, a les borses d'ocupació temporal, així com als processos d'estabilització derivats de la Llei 20/2021, de 28 de desembre, de mesures urgents per a la reducció de la temporalitat en l'ocupació pública, en el sector públic instrumental de la Generalitat.  
L'apartat III.1 del VI Acord, estableix en el seu segon paràgraf que: «Hauran de convocar-se obligatòriament les places que complisquen els criteris de la Llei 20/2021, incloses les places del personal indefinit no fix per sentència que complisquen amb els requisits establits en la Llei 20/2021, amb les característiques establides en l'apartat 11.5 del present acord».  
En aquest sentit, l'esmentat apartat 11.5 de l'acord, estableix que: «En aquelles entitats del SPI que no disposen de RLT publicada en el Diari Oficial de la Generalitat Valenciana, hauran de convocar-se les places amb les característiques exactes a les reflectides en l'última massa salarial executada per l'entitat en l'exercici immediatament anterior al de la convocatòria quant a denominació i classificació del lloc convocat».  
Per part seua, en el Consell de Direcció de l'IVACE celebrat en data 17 de maig de 2022, es va acordar aprovar una oferta d'ocupació pública (OOP) d'estabilització, d'acord amb els requisits establits en les disposicions addicionals sisena i vuitena de la Llei 20/2021, de 28 de desembre, de mesures urgents per a la reducció de la temporalitat en l'ocupació pública, en la qual estaran integrats set llocs de treball ocupats per personal indefinit no fix per sentència judicial ferma, amb una antiguitat en l'IVACE anterior a l'1 de gener de 2016.  
  
Sobre la base d'això, vist l'informe favorable per a l'oferta d'ocupació pública d'IVACE 2022, emés per la Direcció General de Pressupostos de la Conselleria d'Hisenda i Model Econòmic, de data 25 de maig de 2022, i en virtut de les facultats establides en l'article 8 del Reglament d'organització i funcionament de l'Institut Valencià de Competitivitat Empresarial (IVACE), aprovat per Decret 4/2013, de 4 de gener del Consell, resolc:  
  
Primer  
Publicar en el Diari Oficial de la Generalitat Valenciana l'oferta d'ocupació pública (OOP) d'estabilització d'IVACE de l'any 2022 (annex).  
  
Segon  
L'oferta d'ocupació pública d'estabilització que es publica està constituïda per set (7) llocs de treball.  
  
Tercer  
De conformitat amb el que es disposa en l'article 2.2 de la Llei 20/2021, de 28 de desembre, de mesures urgents per a la reducció de la temporalitat en l'ocupació pública: «Les ofertes d'ocupació que articulen els processos d'estabilització contemplats en l'apartat 1, així com el nou procés d'estabilització, hauran d'aprovar-se i publicar-se abans de l'1 de juny de 2022, i seran coordinats per les administracions públiques competents. La publicació de les convocatòries dels processos selectius per a la cobertura de les places incloses en les ofertes d'ocupació pública haurà de produir-se abans del 31 de desembre de 2022. La resolució d'aquests processos selectius haurà de finalitzar abans del 31 de desembre de 2024».  
  
València, 26 de maig de 2022.- La directora general de l'IVACE: Júlia Company Sanus.  
  
  
ANNEX  
Oferta d'ocupació pública (OOP) d'estabilització de l'IVACE 2022  
  
Núm. lloc 49  
Denominació: tècnic/a superior 3  
Classificació: A20 E039  
Forma d'accés: concurs.  
Requisits de formació: títol universitari oficial de llicenciatura en Dret o equivalent, o bé títol universitari oficial de grau que, d'acord amb els plans d'estudis vigents, habiliten per a exercir les activitats de caràcter professional relacionades amb les funcions assenyalades per al lloc.  
  
  
Núm. lloc 51  
Denominació: tècnic/a superior 3  
Classificació: A20 E039  
Forma d'accés: concurs.  
Requisits de formació: títol universitari oficial d'Enginyeria Industrial o equivalent, o bé títol universitari oficial de grau més títol oficial de màster universitari que, d'acord amb els plans d'estudis vigents, habiliten per a exercir les activitats de caràcter professional relacionades amb les funcions assenyalades per al lloc.  
  
Núm. lloc 130  
Denominació: tècnic/a superior 3  
Classificació: A20 E039  
Forma d'accés: concurs.  
Requisits de formació: títol universitari oficial d'Enginyeria Industrial o equivalent, o bé títol universitari oficial de grau més títol oficial de màster universitari que, d'acord amb els plans d'estudis vigents, habiliten per a exercir les activitats de caràcter professional relacionades amb les funcions assenyalades per al lloc.  
  
Núm. lloc 142  
Denominació: cap d'Unitat  
Classificació: A24 E047  
Forma d'accés: concurs.  
Requisits de formació: títol universitari oficial de llicenciatura en Economia o Direcció d'Empreses o equivalent, o bé títol universitari oficial de grau més títol oficial de màster universitari que, d'acord amb els plans d'estudis vigents, habiliten per a exercir les activitats de caràcter professional relacionades amb les funcions assenyalades per al lloc.  
  
  
Núm. lloc 153  
Denominació: tècnic/a superior 4  
Classificació: A20 E038  
Forma d'accés: concurs.  
Requisits de formació: títol universitari oficial d'Enginyeria Industrial o equivalent, o bé títol universitari oficial de grau més títol oficial de màster universitari que, d'acord amb els plans d'estudis vigents, habiliten per a exercir les activitats de caràcter professional relacionades amb les funcions assenyalades per al lloc.  
  
Núm. lloc 155  
Denominació: tècnic/a superior 4  
Classificació: A20 E038  
Forma d'accés: concurs.  
Requisits de formació: títol universitari oficial d'Enginyeria Industrial o equivalent, o bé títol universitari oficial de grau més títol oficial de màster universitari que, d'acord amb els plans d'estudis vigents, habiliten per a exercir les activitats de caràcter professional relacionades amb les funcions assenyalades per al lloc.  
  
Núm. lloc 156  
Denominació: tècnic/a superior 2  
Classificació: A22 E040  
Forma d'accés: concurs.  
Requisits de formació: títol universitari oficial d'Enginyeria Industrial o equivalent, o bé títol universitari oficial de grau més títol oficial de màster universitari que, d'acord amb els plans d'estudis vigents, habiliten per a exercir les activitats de caràcter professional relacionades amb les funcions assenyalades per al lloc.